Vondur heimur sama sem vondur Skapari?

Ef það er eitthvað sem skekur trú margra þá er það þegar það sér saklaus börn þjást. Það er á þannig stundum sem trúaðir spyrja sig "afhverju stöðvar Guð þetta ekki" og þeir sem trúa ekki á Guð hugsa "ef það er til Guð þá er Hann ekki góður".

Til að skilja þetta betur þá þarf maður að kynna sér deiluna miklu milli góðs og ills. Vandamálið sem Guð glímir við er að illska er kominn inn í sköpunarverkið og til þess að leysa það vandamál þá þarf að eyða illskunni í öllum hennar myndum en það er hægara sagt en gert. Ein ástæðan er að Guð vill ekki að neinn deyi og óskar þess að allir munu iðrast og snúi sér frá glæpum gegn Honum. Önnur ástæðan er sú að það eru áhorfendur sem Guði þykir vænt um og vill vera viss um að þeir séu í engum vafa um lindiseinkun Guðs og Hans réttlæti. Ef illskunni hefði verið eytt án þess að hún fengi að sýna sitt rétta andlit þá liti Guð út eins og vondur harðstjóri sem eyðir öllum þeim sem eru ekki sammála Honum. Svo það sem er í gangi í okkar heima er að illskan fær að sýna sitt rétta andlit og Guð verður að halda sig til hlés til þess að afleiðingar hennar verði öllum ljós.

Við sem erum vond í samanburði við Guð vildum fátt meira en bjarga þessum börnum, gefa þeim gott og langt líf. Sjá til þess að það sé séð um þau og þau geta lifað hamingjusömu lífi. Engin spurning í mínum huga að Guð vill það miklu meira en við en verður að halda að sér höndunum.

Góðu fréttir fagnaðarerindisins eru að það mun koma dagur þar sem þeir sem eru kúgaðir og beittir óréttlæti fá hlut sinn réttann. Börn sem þessi munu öðlast eilíft líf án þjáninga og illsku. Vondu fréttirnar eru þær að allri illsku verður eytt og hver getur sagst vera vera saklaus af hatri, öfund, græðgi eða hvers konar illsku? Þess vegna skipar Guð öllum að iðrast og setja traust sitt á það réttlæti sem Hann útvegaði okkur með því að senda son Sinn til að borga gjaldið fyrir okkar syndir. Allt var lagt í sölurnar til þess að ekkert okkar myndi glatast á degi reiðinnar.

Fyrri ummæli:
"Ef illskunni hefði verið eytt án þess að hún fengi að sýna sitt rétta andlit þá liti Guð út eins og vondur harðstjóri sem eyðir öllum þeim sem eru ekki sammála Honum."

Bíddu.. hvað ertu að segja núna? Búinn að gleyma syndaflóðinu þínu? Búinn að gleyma hvað gerist þegar heimsendirinn þinn kemur lokins?

Hélt það væri nákvæmlega kjánalega planið hans guðs þins.. láta heiminn rúlla í +6000 ár.. og svo slátra öllum sem eru ekki sammála.. aftur.

Oj bara. Mótsagnakennt og ógeðslegt, ekkert annað. Alvitur og almáttugur guð sem einnig væri algóður myndi kæra sig kollóttan um hvað okkur einföldu mönnunum finnst.

Fyrir utan að þessi börn hafa samkvæmt þér enga tryggingu fyrir að verða hluti af konungsríki guðs, á meðan menn eins og Hitler eru líklegri til þess að fá að vera með.

Ég vil frekar eyðast að eilífu en að eyða eilífðinni (hehe) með svona bókstafstrúarliði og að öllum líkindum einhverjum siðlausum fjöldamorðingjum. Jafnvel þó mér stæði til boða að vera með einhverju skemmtilegur fólki þá er eilífðin ansi langur tími. Líklega væru fyrstu 100, 1000 eða milljón árin fjári skemmtileg, en þegar maður hefur alla eilífðina þá missir tilvera manns allan tilgang og það er engin ástæða fyrir að gera neitt lengur, að ég tali nú ekki um ef allir hugsa eins því það gefur auga leið að ef illt er afrakstur frjáls vilja þá verður enginn frjáls vilji í ríki guðs.

Nei takk, loforð um "eilíft líf" er ekkert nema óskynsamleg hræðsla við dauðann. Ég segi óskynsamleg því það er ástæðulaust að hræðast eitthvað sem getur ómögulega verið til meðan ég er til. Á meðan ég er til, er dauði minn ekki til. Svo ekki sé talað um þá ármilljarða sem ég var þannig séð "dáinn" áður en ég fæddist. Ekki man ég til þess að það hafi verið svo slæmt.

Best að vera viss um að mér verði eytt frekar en að hljóta sömu örlög og þetta bókstafstrúarlið;

Markúsarguðspjall 2:29

"en sá sem lastmælir gegn heilögum anda, fær eigi fyrirgefningu um aldur, hann er sekur um eilífa synd."

Hinn heilagi andi er barnaleg hjátrú frumstæðra manna sem ekki skildu heiminn í kringum sig. Hinn heilagi andi er gráðugur, öfundsjúkur, hommafóbískur kvennhatari og morðóður sadisti. Ég afneita hinum heilaga anda.

||

Afsakið, þetta er víst Markús 3:29

smá innsláttarvilla

bestu kveðjur

||

Hvað segirðu, guð vill ekki eyða HIV-veirunni af því að ef hann gerði það þá lyti hann út fyrir að vondur harðstjóri?

||

Sveinn: "Ég afneita hinum heilaga anda."

oh no he di´nt!

....U´r fucked now

||

já, segðu. ef guð hefði sleppt því að búa til aids, ebólu, krabbamein og allt það þá hefði hann litið út eins og algjör bastarður...

say say shat, say what?

||

En okay, ef Guð fær sér bara góðan PR mann, einhvern spindoctor... Karl Rove? Hann hlýtur nú að geta tekið þetta að sér. Gæti hann þá eytt illskunni?

Rove gæti þá kannski reynt að fá fólk til að hugsa "Askoti er gott að ég þurfi ekki að hafa áhyggjur að fá Eyðni! Takk Guð." í staðinn fyrir það sem fólk mun fyrst hugsa, "Helvítið á honum Guði! Eyða Eyðni bara því hann er ekki sammála því að börn eigi að deyja kvalafullum dauðdaga! Fasisti!".

Þetta yrði erfitt verk en ég hef fulla trú á Rove.

||

Guð skapaði þetta ekki, þetta eru hlutir sem eru að bila og oftast eru þeir að bila vegna okkar. HIV væri til dæmis löngu horfið ef fólk fylgdi þeim reglum um kynlíf sem Guð gaf okkur.

Guð er sumsé eins og skólastjóri. Hann kom ekki nálægt getnaði barnanna en hann gæti séð til þess að þau mundu ekki leggja önnur börn í einelti?

Guð getur eytt illskunni og gerir það vonandi fljótlega. Þegar enginn vafi er lengur á því að það er réttlátt að eyða henni.

Geturu nefnt mér dæmi um fólk sem er í vafa hvort það sé réttlætanlegt að koma í vegfyrir þjáningu barna?

||

Mér finnst ógeðslegt að Guð myndi vera sama um hvað okkur finnst.

minnimáttarkennd ofan á allt hitt... glæsilegt

Samkvæmt mér? Ég sannarlega veit ekki örlög eins eða neins en þeir sem frömdu illvirki í þessu lífi sýndu hver þeirra trú er og það dæmir þá. Ég trúi og treysti að Guð er góður dómari.

Ég held það hafi verið í blogginu þínu Er krossin get out of jail freecard þar sem þú sagðir orðrétt:

"Það getur verið skuggaleg tilhugsun að sumir á himnum munu hitta sína eigin morðingja. Stefán var grýttur til bana og Páll var á staðnum, ef ekki hreinlega einn af þeim sem stóðu að morðinu en samt mun Stefán sjá Pál á himnum. Þannig að það er möguleiki að jafnvel menn eins og Hitler og Stalín gætu verið í himnaríki ef þeir endurfæddust með því að meðtaka gjöfina og iðrast."

(leturbreytingar eru mínar eigin)

Ef þú hefur samvisku þá er Heilagur Andi enn að tala til þín.

ok í fyrsta lagi væri það þá þvert gegn orði bíblíunnar. Ef þú getur ekki tekið mark á þessu versi, hvernig geturðu þá tekið mark á restinni af bókinni fyrst hún var öll innblásin af guði?

í öðru lagi hver er þá ástæðan fyrir að dýrka guð og meðtaka jesú ef það er nóg að hafa samvisku?

||

Sæll Mófi, þetta er rosalegt, mér bara krossbrá þegar ég las sum orðin hér. Það sem vantrúaðir skilja ekki er það, að þetta vefst fyrir Kristnum líka, ég á rosalega erfitt með að skilja þessa fjarlægð Guðs föður okkar, en, við höfum mörg okkar fjarlægst hann, það þýðir ekki að kenna Guði um allt sem miður fer í heiminum í dag, langflest sem er í gangi í dag, eins og fyrridaginn er af mannanna völdum, mannanna grimmd, ekki Guðs. Fólk verður að taka ábyrgð á eigin gjörðum, ekki kenna öðrum um. Þetta er svona álíka gáfulegt eins og að kenna foreldrum sínum fyrir að þú braust glugga nágrannans. Guð er góður, hann er það eina algóða afl sem til er, það erum við sem eigum sök á illskunni og erfiðleikum heimsins. Tökum ábyrgð og breytum gang mála.

kv og knús

||

Linda segir: Guð er góður, hann er það eina algóða afl sem til er, það erum við sem eigum sök á illskunni og erfiðleikum heimsins. Tökum ábyrgð og breytum gang mála.

heyr heyr

||

Er það á móti því sem Biblían kennir að Heilagur Andi talar til okkar um hvað synd er? Mig grunar að þú ert aðeins að ofmeta þína þekkingu á Biblíunni.

Já spilaðu þessu spili endilega, ég veit ekkert um bíblíuna, ég verð að lesa hana í samhengi... hrokinn maður, uss!

Ég tók eitt vers beint upp úr bíblíunni, og samkvæmt því þá er ég sekur um eilífa synd, er hægt að túlka eitthvað annað en það sem stendur orðrétt í þessari blessuðu bók?

||

Það verður að viðurkennast að þú Mofi ert alveg þrælduglegur í þessu þrasi um Guð þinn. En ef þú bara vissir að honum er alveg sama, þá myndirðu sennilega hætta að smíða fleiri ævintýrasögur um hann.

Orðið "trú" er upprunalega komið frá orðinu "tré" nánar tiltekið eikartré. Rótfast, þétt í sér og gefur ekkert eftir. Þeir sem eru trúaðir eru þá tré........ sbr. NuDanskOrdbog

ETYMOLOGI: af fællesgermansk *tr[w@- &#39;tro, forsikring&#39; ¯ indoeuropæisk *druw¤- &#39;tro&#39;, afl. af *dru-, *drou-, *deru &#39;træ, egetræ, fasthed, fast&#39;

Trúleysingjar kenna aldrei Guði um eitt eða neitt. Hvernig er hægt að kenna einhverjum um sem ekki er til?

||

Mofi:

Vandamálið sem Guð glímir við er að illska er kominn inn í sköpunarverkið

Guð á að hafa eftirfarandi hæfileika; algóður, alvitur og almáttugur. Samt sem áður þegar hann skapaði heiminn þá opnaði hann á þann möguleika að heimurinn gæti orðið vondur. Stangast á við algóðguðsku hans eða kannski vissi hann ekki betur og er því ekki alvitur.

Svo er það engin réttlæting á þjáningum mannkynsins að þessi meinti guð ætli sér að frelsa alla einn góðan veðurdag, svona þegar hann nennir að rísa úr himnahásætinu. Segjum sem svo að ég komi mjög illa fram við einhvern. Ég verð ekkert betri maður þó ég ætli mér að vera ógisslega góður við þennan sama mann síðar meir. Skaðinn er þegar skeður.

En ég veit það svo sem að siðferði mitt er mun betra en hjá Biblíuguðinum fræga.

Mofi:

Svo það sem er í gangi í okkar heima er að illskan fær að sýna sitt rétta andlit og Guð verður að halda sig til hlés til þess að afleiðingar hennar verði öllum ljós.

Svo að illskan þarf að þróast líklega, eða þroskast. Hversu langan tíma á þetta rugl eiginlega að taka? Nú eru liðin 6000 ár frá syndafallinu, fer þetta ekki að verða komið?

||

Lárus, spurning hvort að við gætum verið til sem einstaklingar með okkar eigin vilja nema að möguleikinn til að velja "illt" sé fyrir hendi...

Eins og ég segi, enginn frjáls vilji í ríki guðs. Halelúja!!

||

Spurningin er hvað versin þýða og minn skilningur er að sá sem er hættur að heyra í samvisku sinni þegar hann gerir eitthvað slæmt hefur afneitað heilögum anda og Guð þar með gefist upp á honum.

Þú leyfir þér að túlka þetta vers svona, þrátt fyrir að það standi bókstaflega að mér verði aldrei fyrirgefið, en þú tekur sköpunarsögu bíblíunnar bókstaflega? þversagnakennt í meira lagi

||

Halldór þú stendur þig vel einsog vanalega. Það er mörgum afar erfitt að skilja að það eru tvenn öfl í heiminum Guð og Djöfullinn. Og það er ekkert réttlæti til nema í almáttugum Jesú Kristi.

||

já, ég vil þakka þér fyrir það sem hefur að mestu leyti verið málefnaleg umræða. hins vegar held ég að þú sért sammála mér varðandi það að rökræður eru tilgangslausar þegar önnur hliðin bara trúir án þess að hafa nein gögn eða rök.

lifðu heill

||

"Þar sem Guð tók sex daga til að skapa heiminn þá er rökrétt að álykta að Hann leyfi honum að endast í sex þúsund ár og láta það duga."

Það er nákvæmlega ekkert rökrétt við þessa ályktun.

Ef það er &#39;rökrétt&#39; að taka meintan sköpunartíma og margfalda hann með einhverri þægilegri tölu er alveg jafn &#39;rökrétt&#39; að heimurinn myndi endast í 6 ár, 60 ár, 600 ár, 60.000 ár.. etc.

Hvað ætli heimsendakultistar séu búnir að spá mörgum heimsendum? Vottarnir eru orðnir svoldið á eftir áætlun, hvað með ykkur aðventistana?

||

Mofi:

Lárus, spurning hvort að við gætum verið til sem einstaklingar með okkar eigin vilja nema að möguleikinn til að velja "illt" sé fyrir hendi..

Í alvöru talað, hver er tilgangur hins frjálsa vilja? Er þetta einhvers konar gæðakönnun eða úrtökupróf hjá guði? Sjá hvort að menn velji rétt og vinni sér inn himnapunkta í hinu heilaga bókhaldi?

Ef þú segir að guð elski alla menn hvers vegna þá að leyfa þeim að komast í tæri við ýmislegt mannskemmandi? Minnir á foreldri sem sendir börnin sín á hættulega staði til að sjá hvort að þau geti meikað það sjálf. Hvers vegna allar þessar eilífu gestaþrautir?

Á þetta að vera þroskandi fyrir fólk? Afhverju var fólkið ekki skapað þroskað?

Hvernig getur svo viljinn verið raunverulega frjáls þegar að búið er að ákveða hverjar afleiðingarnar verða fyrirfram, útfrá valkostunum?

Því miður, þetta gengur einfaldlega ekki upp.

||

Nei, Guð verður að leyfa illskunni að vaxa og sýna hvers eðlis hún er áður en Hann stöðvar hana. Ef Guð gerði það ekki þá myndu þeir sem horfa á geta komist að þeirri niðurstöðu að Guð var óréttlátur þegar Hann eyddi illskunni. Miðað við hvernig fólk talar hérna þá er kannski lengra að bíða en ég hélt.

Hvaða fólk ertu að tala um? Er Guð svona hræddur um að einhverjir jólasveinar sem fíla aids, Hitler, Stalín, krabbamein, hungur og annað verði móðgaðir útí hann?

Ég held að enginn sé t.d. á vafa núna um að aids sé rosalega slæmur hlutur. Ertu að segja að einhver muni dæma Guð fyrir að leyfa aids ekki að þróast meira?

Eða, hey, ertu kannski að meina að það eru margir Guðir og þessi sem við erum að tala um er að reyna að impressa hina? Því ef hann mundi stoppa illskuna í heiminum þá mundu hinir guðirnir finnast hann totally gay og honum yrði ekki lengur boðið í svölu partýin lengur?

Gætum við haldið heimskosningu kannski?

"Munt þú dæma Guð fyrir að eyða út aids/krabbameini/etc..."

[] "Nei, það væri rosalega kammó af honum."

[] "Já, ojjj hann væri algjör fasisti."

[] "Bíddu, getur hann eytt allri illsku og hefur hann ekki ennþá gert það!? Hvar skráir maður sig úr þjóðkirkjunni?"

Ummæli:
Hefur hann ekki líka haft 4.5 milljarða ára til að leyfa illskunni að skína? ÉG er viss um að það hafi verið vondar risaeðlur (snareðlur ábyggilega flestar).

Er það ekki nógur tími?

Það væri líka gaman ef fólk mundi hugsa svona:

"Læknir! Af hverju hjálparðu ekki dóttir minni!? Hún er bara fjögra ára og með hvítblæði!"

"Vóvóvó, heyrðu, ef ég færi að reyna að lækna hvítblæðið hennar áður en það nær að sína hvers eðlis það er, þá gæti fólk haldið að ég væri óréttlátur gaur."

"Hvaða fólk?"

"Ekki láta mig þurfa að endurtaka mig."

Verkefni: Uppbyggilegt
Merking: Nei